เรื่องร้องเรียน (ถนน,สายไฟ,ทางเท้า,ร้องเรียน,จราจร) วันที่ 2023-09-20 11:41:40 — แขวงบางโพงพาง เขตยานนาวา กรุงเทพมหานคร
เรียน ผู้ว่าราชการกรุงเทพมหานคร

ผมเป็นประชาชาอาศัยอยู่ในซอยสาธุประดิษฐ์ 58 แขวงบางโพงพาง เขตยานนาวา
ผมอยากจะร้องเรียนเกี่ยวกับถนนในซอยหน่อยครับ
เดือนที่ผ่านมามีหน่วยงานมาทำถนนใหม่ และเมื่อไม่กี่สัปดาห์มีการตีเส้นแบ่งการจราจรเพิ่งเสร็จ
แต่สัปดาห์นี้มีการประปา มาขุดถนนตรงปากซอยซ่อมท่อประปา

จากประสบการณ์ที่ผ่านมา เมื่อการประปาทำท่อในซอยเสร็จ ไม่ได้ทำถนนให้ดีขึ้นเลย ถนนที่เคยเรียบเนียบก็กลายเป็นหลุม
คราวนี้คิดว่าก็คงเป็นแบบนี้เช่นกัน สงสัยว่าทำไมหน่วยงานรัฐไม่ประสานงานกัน แบบทำท่อเสร็จแล้วค่อยทำถนนครับ

ผมพยายามร้องเรียนไป1555 แล้ว ทางเจ้าหน้าที่บอกว่าการประปาเริ่มทำงาน ที่ผมคิดคือสมมติ ต้องให้งานแล้วเสร็จก่อน
โทรไป191 ก็แจ้งว่าต้องไปติดต่อเขตยานนาวา แถมยังบอกว่าให้ผมลองส่งไลน์ไปที่ @asawin
ผมเลยถาม 191 ไปว่าผู้ว่ากรุงเทพมหานครคนปัจจุบันไม่ใช่ท่านชัชชาติหรือครับ

โทรไปที่เขตก็โอนให้กรมโยธา กรมโยธาก็แจ้งว่าเดี๋ยวจะส่งเรื่องให้ภายในทราบ และงบในแต่ละปีได้มาไม่ตรงกัน หน่วยงานไหนได้งบก็จะจัดการทำ 
ทำไมไม่ประสานกันก่อนว่าจะมีการทำถนนวันนี้ ทำท่อประปาวันนี้ ทำฟุตบาทวันนี้
ติดต่อ สก สข ในเขตยานนาวา ก็ได้คำตอบมาว่าเป็นนโยบายของผู้ว่าราชการกรุงเทพมหานครที่จะปรับปรุงฟุตบาท
ส่วนวางท่อประปานั้นเป็นในส่วนของการประปานครหลวง

ร้องเรียนไปมาแบบนี้ไม่รู้จะต้องร้องเรียนไปที่ใคร สุดท้ายประชาชนต้องรับผลการกระทำที่ใครก็ไม่รู้ทำถนนเสียหาย
ผมยังเคยเดินตกหลุมที ตอนที่ถนนยังไม่เรียบ ถ้าเป็นผู้สูงอายุตกไปจะคงต้องลำบากกว่าผมอีกครับ
รบกวนผู้ว่าราชการกรุงเทพมหานคร ช่วยบอกหน่อยนะครับว่ากรณีนี้ผมต้องติดต่อใคร และใครจะมาดูแลเรื่องถนนให้ครับ

สุดท้ายนี้คำว่า "พัฒนา" คือ ทำให้ดีขึ้น
ถ้าพัฒนาแล้วไม่ดีขึ้น ผมก็ไม่อยากจะให้ทำครับ ผมต้องการถนนที่เรียบสัญจรจราจรง่าย เวลาเดินกลางค่ำกลางคืนไม่ต้องมาคอยระวังหลุมบ่อที่มองไม่เห็นครับ

ตัวอย่างที่เห็นได้ชัดๆคือ ถนนหน้าคอนโดลุมพินีพระราม 3 ตรงแถววัดทองบน
มาทำท่อไฟใหม่จากถนนที่เรียบดี กลายเป็นเนินเดินไม่สะดวก
ทาง สก สข ยานนาวาแจ้งมาว่าได้ทำการปรับปรุงแล้วรอบนึง ผมได้ยินแล้วได้แต่อุทานในใจว่านี่ปรับปรุงแล้วหรือนี่
สู้ปล่อยให้สายไฟไม่ต้องลงดิน หรือ ไม่ต้องทำฟุตบาทใหม่ และเปลี่ยนท่อประปา แต่ได้ถนนที่เรียบบริเวณ พระราม 3 เจริญราษฎร์ และสาธุประดิษฐ์ดีกว่าครับ

ผมได้แนบไฟล์รูปแล้ววีดีโอคลิปเพื่อเป็นหลักฐานเพิ่มเติมครับ